| **Gnaphalium luteoalbum**Apsauga: 1(E) – Prie išnykimo ribos |
| --- |
| Gelsvasis pūkelis (Gnaphalium luteoalbum)Gelsvasis pūkelis (*Gnaphalium luteoalbum*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Astražiedžiai  *( Asteridae)* |
| Šeima: | Astriniai  *( Asteraceae)* |
| Gentis: | Pūkelis  *( Gnaphalium)* |
| Rūšis: | Gelsvasis pūkelis  *( Gnaphalium luteoalbum)* |

 |
| Binomas |
| ***Gnaphalium luteoalbum***Carl von Linné |
| **Sinonimas** |
|  |
| • *Pseudognaphalium luteoalbum*(L.) Hilliard, B.L.Burtt}} |

**Gelsvasis pūkelis** (*Gnaphalium luteoalbum*) – astrinių (*Asteraceae*) šeimos pūkelių (*Gnaphalium*) genties augalų rūšis, paplitusi visuose žemynuose. Laikoma, kad Šiaurės ir Pietų Amerikoje ji yra atvežtinė. Lietuva yra šiaurrytiniame arealo pakraštyje.

Įrašytas į Lietuvos raudonąją knygą.

**Vietiniai pavadinimai**:

* angl. *Weedy cudweed*
* ček. *Protěž žlutobílá*
* dan. *Gulhvid evighedsblomst*
* it. *Canapicchia pagliata*
* lenk. *Szarota żółtobiała*
* ol. *Bleekgele droogbloem*
* pranc. *Gnaphale blanc jaunâtre*
* rus. *Сушеница желто-белая*
* suom. *Valkojäkkärä*
* veng. *Halvány gyopár*
* vok. *Gelblichweisses Ruhrkraut*

Žiedynas

Biologija
---------

Tai vienmetis, kartais daugiametis žolinis augalas, 10–60 cm aukštį siekiančiais stačiais, dažniausiai tik viršūnėje šakotais stiebais. Lapai pailgi, lancetiški, pusiau apimantys stiebą, pražangūs. Visas augalas pasidengęs pilkais pūkeliais. Smulkūs žiedai gelsvai balti, vystosi viršūnėse. Čia graižai susitelkę į tankias krūveles skėtiškose šluotelėse. Vainikėlis oranžinis arba gelsvai baltas. Žydi birželio–spalio mėnesiais. Sėklos pailgos, cilindriškos, 0,5–0,75 mm ilgio, rusvos su baltais taškeliais.

### Taksonomija

Šią rūšį 1753 m. pirmą kartą aprašė Carl von Linné veikale *„Species plantarum"*, pavadindamas *Gnaphalium luteo-album* (vėliau rašyboje atsisakyta brūkšnelio). 1829 m. botanikas Ludwig Reichenbach rūšį priskyrė *Helichrysum* genčiai, tačiau šis vardas nebuvo pripažintas, ir rūšis iki 1981 m. išliko *Gnaphalium*, kol botanikai Olive Mary Hilliard ir Brian Burtt jos nepervedė į *Pseudognaphalium*. 

2004 m. tiriant *Helichrysum* ir giminingų genčių filogenetinius ryšius paaiškėjo, kad ši rūšis išsivysčiusi iš *Helichrysum*. Dėl to buvo atgaivintas seniai užmirštas L. Reichenbach suteiktas pavadinimas. Vėlesni tyrimai rodė, jog visos tikrintos *Pseudognaphalium* rūšys kilusios iš *Helichrysum* kaip ir *Anaphalis*.

Populiacija Lietuvoje
---------------------

Lietuvoje gelsvasis pūkelis – labai retai pasitaikantis augalas. Nuo 2000 m. įrašytas į Raudonąją knygą.

Žinomos kelios radavietės prie Nemuno, ruože tarp Kauno ir Druskininkų. Dažniausiai stiprios erozijos veikiamuose upės šlaituose gelsvasis pūkelis nespėja įsitvirtinti, o kiek lėkštesniuose netrunka įsigalėti daugiamečiai augalai, formuojantys velėną.

Šaltiniai
---------

1. ↑   Archyvuota kopija 2020-02-22 iš Wayback Machine projekto.
2. ↑
3. ↑  Сорные растения СССР. Сушеница желто-белая
4. ↑  „Gnaphalium luteoalbum L.". Australian Plant Name Index (APNI), IBIS database.
5. ↑  „Pseudognaphalium luteoalbum (L.) Hilliard & B. L.Burtt". Australian Plant Name Index (APNI), IBIS database
6. ↑  Galbany-Casals, M.; et al. (2004). „Phylogenetic relationships in the Mediterranean *Helichrysum* (Asteraceae, Gnaphalieae) based on nuclear rDNA ITS sequence data". *Australian Systematic Botany* **17** (3): 241–253. doi:10.1071/SB03031.  CS1 priežiūra: Patikslinti et al. naudojimą (link)
7. ↑  Galbany-Casals, M.; et al. Phylogenetic relationships in Helichrysum (Compositae: Gnaphalieae) and related genera: Incongruence between nuclear and plastid phylogenies, biogeographic and morphological patterns, and implications for generic delimitation. 2014. *Taxon*. 63(3):608-624
8. ↑  Lietuvos Respublikos saugomų gyvūnų, augalų ir grybų rūšių sąrašas
9. ↑  Lietuvos raudonoji knyga. Red Data Book of Lithuania, Vilnius, Lututė, 2007, 526 p. ISBN 978-9955-692-71-3


|  |  |
| --- | --- |
|  | **Vikiteka: Gelsvasis pūkelis** – vaizdinė ir garsinė medžiaga  |